ചെത്തിപ്പുഴ സെന്റ് തോമസ് ആശുപത്രിയില് സൗജന്യ ഡയാലിസിസ് പദ്ധതി നടപ്പിലാക്കുന്നു ചങ്ങനാശേരി: ഡോ. ജോര്ജ് പടനിലം ഡയാലിസിസ് എന്ഡോവ്മെന്റ് ഫോര് പൂവര് പേഷ്യന്റിന്റെ സഹകരണത്തോടെ ചങ്ങനാശേരി അതിരൂപത ചെത്തിപ്പുഴ സെന്റ് തോമസ് ആശുപത്രിയില് നിര്ധന വൃക്ക രോഗികള്ക്ക് ഏഴുവര്ഷം കൊണ്ട് ഒരു കോടി രൂപയുടെ സൗജന്യ ഡയാലിസിസ് പദ്ധതി നടപ്പിലാക്കുന്നു. വത്തിക്കാന് പ്രതിനിധി ആര്ച്ച്ബിഷപ് മാര് ജോര്ജ് കോച്ചേരി സപ്തതി സ്മാരക അഡ്വാന്സ്ഡ് ഡയാലിസ് സെന്ററില് സംഘടിപ്പിച്ച പരിപാടിയില് ഡോ. ജോര്ജ് പടനിലം, പൊന്നമ്മ പടനിലം എന്നിവര് ധാരണാപത്രം ആര്ച്ച്ബിഷപ് മാര് ജോസഫ് പെരുന്തോട്ടത്തിന് കൈമാറി. ബംഗ്ലാദേശിലെ വത്തിക്കാന് പ്രതിനിധി ആര്ച്ച്ബിഷപ് മാര് ജോര്ജ് കോച്ചേരി, ആശുപത്രി ഡയറക്ടര് ഫാ. തോമസ് മംഗലത്ത്, അസിസ്റ്റന്റ് ഡയറക്ടര് ഫാ. ജയിംസ് പി. കുന്നത്ത്, പ്രത്യാശ ഡയറക്ടര് ഫാ. സെബാസ്റ്റ്യന് പുന്നശേരി, നെഫ്രോളജിസ്റ്റ് ഡോ. കെ.ജി. ഹരീഷ്, ഡോ.സി. ശബരിനാഥ്, ജനറല് മാനേജര് എം.ജെ. അപ്രേം, സിസ്റ്റര് മെരീന എസ്ഡി, പോള് മാത്യു എന്നിവര് പ്രസംഗിച്ചു. ഓരോ വര്ഷവും ആയിരത്തിഇരുന്നൂറിലധികം ഡയലിസിസ് സൗജന്യമായിരിക്കും. ഡയാലിസിസിന് അര്ഹരായ നിര്ധന രോഗികള് ചീരഞ്ചിറ ജിമ്മി പടിനിലം സെന്ററിലെ 9961 322000 എന്ന നന്പരില് ബന്ധപ്പെടണമെന്ന് ഹോസ്പിറ്റല് ഡയറക്ടര് ഫാ. തോമസ് മംഗലത്ത് അറിയിച്ചു.